Maroela Media een van die 'webwerfkonings' - Maroela Media
Maroela Media een van die 'webwerfkonings'
Maroela Media is trots om deel te wees van die top 20 webwerwe in Suid-Afrika, soos pas berig deur MyBroadband.
Die webwerf, MyBroadband, publiseer maandeliks 'n lys van die top webwerwe in Suid-Afrika, gebaseer op die syfers van Effective Measure, wat statistiek van webwerwe bepaal.
Maroela Media is 20ste op die lys vir Desember 2015 en een van slegs twee Afrikaanse webwerwe. Die ander Afrikaanse webwerf is Netwerk24 (Beeld, Volksblad, Rapport en Die Burger) wat in die 10de plek op die lys verskyn.
Effective Measure is die amptelike vennoot van IAB South Africa en verskaf akkurate statistiek van webwerfverkeer en demografie vir Suid-Afrika se top webwerwe.
Die lys is opgestel op grond van die hoeveelheid unieke lesers wat die betrokke webwerwe in Desember 2015 besoek het. Altesaam 795 508 persone het Maroela Media in Desember 2015 besoek.
News24.com is eerste op die lys met meer as 5 miljoen unieke besoekers; gumtree.co.za is tweede op die lys met meer as 3,88 miljoen unieke besoekers en timeslive.co.za is derde met byna 2.7 miljoen unieke besoekers.
Lees die volledige berig op MyBroadband.
Petisie om WhatsApp te red
Kalenders en lysies – net vir jou!
Lees verniet en die nuuste gratis · 4 jare gelede
Ek lees eerder Maroela Media as wat ek op Nerwerk 24 die "notification" kry………registreer vir R99. So moeg daarvoor. Dankie Maroela Media vir die nuuste nuus GRATIS
Heinrich · 4 jare gelede
Geluk Maroela! Hou so aan!
Piet Snot · 4 jare gelede
Uitstekend Maroela, uitstekend!
Dawie · 4 jare gelede
Baie geluk MM. Hou aan groei.
Anny Penny · 4 jare gelede
Ek verkies ook MM want by Netwerk24 kry jy hordes opskrifte maar moet betaal as jy wil lees. Weet nie hoe MM dit so gratis kan doen en NW24 nie
Dit is baie goeie nuus!
En 'n baie goeie prestasie vir 'n relatief "jong" webwerf wat moet kophou in 'n uiters politiek-korrekte omgewing waar politieke voorkeure etiese stelreëls word.
Reinhardt · 4 jare gelede
As ek dalk een stukkie konstruktiewe kritiek kan lewer is dit die kommentaar seksie. Dit voel baie stadig en moeilik om te gebruik. Ek sal dit ook waardeer as ek n epos of iets kan ontvang sodra iemand my antwoord op my kommentaar.
Ons beplan hierdie jaar 'n opwindende verrassing wat lesersdeelname betref, en ons sal dan hierdie voorstel in oorweging neem.
Frank · 4 jare gelede
Dit is goeie nuus. Ons is trots op Maroela Media en hoop en bid sat julle oor 'n jaar bo Netwerk24 sal staan.